
ΛΕΡΟΣ, 19/2/2021
ΑΡ. ΠΡΩΤ :   26 

ΕΛΛΗΝΙΚΗ ΔΗΜΟΚΡΑΤΙΑ
ΕΙΡΗΝΟΔΙΚΕΙΟ ΛΕΡΟΥ

Ταχ. Δ/νση: Ειρηνοδικείο Λέρου
Τ.Κ 85400
Τηλ: 22470-22253
Email: eirlerou@gmail.com

Ανακοίνωση- Εσωτερική Εγκύκλιος Λειτουργίας Ειρηνοδικείου Λέρου
Δυνάμει:
1. του άρθρου 1,  1Β , ΑΑ4 περ. 2 της με Αριθμ. Δ1α/Γ.Π.οικ. 9147, ΦΕΚ 534 Β/10-2-2021, που αφορά τον τρόπο λειτουργίας των δικαστηρίων προς το σκοπό αντιμετώπισης της διασποράς του κορωνοϊού COVID-19 και δεδομένου ότι μέχρι τη δημοσίευση της παρούσας το παρόν υπάγεται στο ΕΠΙΠΕΔΟ ΕΠΙΤΗΡΗΣΗΣ.
2. του άρθρου 17 του ν. 4684/2020 «Κύρωση της από 30.3.2020 Π.Ν.Π. «Μέτρα αντιμετώπισης της πανδημίας του κορωνοϊού COVID-19 και άλλες κατεπείγουσες διατάξεις» ( A΄ 75 ) και άλλες διατάξεις ( ΦΕΚ Α΄ 86/25.04.2020).
ΑΝΑΚΟΙΝΩΝΕΤΑΙ
ότι
Κατά το χρονικό διάστημα από την 11η Φεβρουαρίου 2021 (ώρα 6:00 π.μ.) έως και την 1ηΜαρτίου 2021 (ώρα 6:00 π.μ.) ισχύουν όσα και στην προηγούμενη ανακοίνωση (11.2.2021 – 1.3.2021):
1) Θα πραγματοποιούνται οι δίκες της τακτικής διαδικασίας, που δικάζονται σύμφωνα με τις διατάξεις του ν.4335/2015 [νέα τακτική]. 
2) οι δίκες τακτικής διαδικασίας που εκδικάζονται σύμφωνα με τις διατάξεις του ν. 2912/2001 (Α' 109), όπως τροποποιήθηκε με τον ν. 4055/2012 και οι δίκες μικροδιαφορών, στις οποίες δεν εξετάζονται μάρτυρες.
3) οι δίκες ειδικών διαδικασιών στις οποίες δεν εξετάζονται μάρτυρες.
4)οι δίκες ασφαλιστικών μέτρων στις οποίες δεν εξετάζονται μάρτυρες, με τη δυνατότητα προσκόμισης ενόρκων βεβαιώσεων. Κατ' εξαίρεση, αποκλειστικά και μόνο στις δίκες ασφαλιστικών μέτρων που έχουν ως αντικείμενο εγγυοδοσία, εγγραφή ή εξάλειψη ή μεταρρύθμιση προσημείωσης υποθήκης, συντηρητική κατάσχεση κινητής ή ακίνητης περιουσίας, δικαστική μεσεγγύηση, σφράγιση, αποσφράγιση, απογραφή και δημόσια κατάθεση κατά τα άρθρα 737, 738 ΚΠολΔ, ευρωπαϊκή διαταγή δέσμευσης λογαριασμού κατά άρθρο 738Α ΚΠολΔ, τις ανακλήσεις αυτών, καθώς και τις σχετικές με αυτές διαφορές του άρθρου 702 ΚΠολΔ, δύνανται να εξετάζονται μάρτυρες στο ακροατήριο.
5)οι δίκες εκούσιας δικαιοδοσίας, οι δίκες που αφορούν ειδικούς νόμους οι οποίες δικάζονται με τη διαδικασία της εκούσιας δικαιοδοσίας και οι δίκες του ν. 3869/2010 και του άρθρου 1 του ν. 4745/2020 (Α' 214), στις οποίες δεν εξετάζονται μάρτυρες, αποκλειστικά με τη δυνατότητα προσκόμισης ενόρκων βεβαιώσεων. Ειδικώς και κατ' εξαίρεση στις δίκες εκούσιας δικαιοδοσίας που έχουν ως αντικείμενο την κήρυξη ιδιόγραφης διαθήκης ως κυρίας (803 παρ. 3 ΚΠολΔ) και στις δίκες των άρθρων 68 επ. του ν. 4307/2014 (Α' 246) δύνανται να εξετάζονται μάρτυρες στο ακροατήριο.
Στις υποπερ. 2), 3), 4) πρώτο εδάφιο και 5) πρώτο εδάφιο, λαμβάνει χώρα την προτεραία της δικασίμου ημέρα, έγγραφη δήλωση των πληρεξουσίων δικηγόρων των διαδίκων, η οποία κοινοποιείται στη γραμματεία του δικαστηρίου με τη χρήση ηλεκτρονικής αλληλογραφίας, ότι η συγκεκριμένη υπόθεση θα εκδικαστεί χωρίς την εξέταση μαρτύρων. Οι πληρεξούσιοι δικηγόροι υποχρεούνται να αποστέλλουν τις ανωτέρω δηλώσεις στην ηλεκτρονική διεύθυνση του Ειρηνοδικείου ( eirlerou@gmail.com ), με όλα τα στοιχεία ταυτοποίησης της υπόθεσης. Οι ίδιοι θα πρέπει να παρίστανται στο ακροατήριο αυτοπροσώπως και να προσκομίζουν τις προτάσεις και τα σχετικά τους. Εάν δεν γίνει δήλωση την προτεραία εργάσιμη ημέρα της δικασίμου από όλους τους διαδίκους ότι δεν θα εξετάσουν μάρτυρα, η υπόθεση αποσύρεται και δεν συζητείται χωρίς να απαιτείται η παρουσία των πληρεξουσίων δικηγόρων των διαδίκων. Επίσης στις περιπτώσεις αυτές παρέχεται η δυνατότητα συναινετικής αναβολής, σύμφωνα με την παρ. 2 του άρθρου 158 του ν. 4764/2020, με κοινή ανέκκλητη δήλωση των πληρεξουσίων δικηγόρων κατ' άρθρ. 242 παρ. 2 ΚΠολΔ κατ' απόκλιση της παρ. 2 του άρθρ. 115 ΚΠολΔ, η οποία υποβάλλεται στην αυτή ως άνω ηλεκτρονική διεύθυνση μέσω μηνύματος ηλεκτρονικού ταχυδρομείου το αργότερο μέχρι την 15η ώρα της προηγούμενης της δικασίμου εργάσιμης ημέρας. Οι λοιπές υποθέσεις θα αποσύρονται από το πινάκιο.
6) Θα χορηγούνται ή θα ανακαλούνται προσωρινές διαταγές μόνο με την αυτοπρόσωπη ή διά υπομνήματος παράσταση των πληρεξουσίων δικηγόρων, οι οποίοι θα καταθέτουν σημείωμα χωρίς εξέταση μαρτύρων. Οι προσωρινές διαταγές που έχουν χορηγηθεί και έχουν ισχύ έως τη συζήτηση της υπόθεσης, θα παρατείνονται μέχρις εκδόσεως αποφάσεως επί της αιτήσεως,  με απόφαση του Ειρηνοδίκη προσδιορισμού ασφαλιστικών μέτρων και συζήτησης προσωρινών διαταγών.
7) Οι υποθέσεις που θα αποσύρονται κατά τα ανωτέρω θα επαναπροσδιορίζονται οίκοθεν και ο ορισμός της νέας δικασίμου θα γνωστοποιείται από το γραμματέα της έδρας στο Δικηγορικό Σύλλογο Κω.

8) Η κατάθεση δικογράφων είναι δυνατή κάθε μέρα από τους πληρεξούσιους δικηγόρους κατόπιν ραντεβού. Η παραλαβή των επικυρωμένων αντιγράφων των δικογράφων θα γίνεται κατόπιν τηλεφωνικής ενημέρωσης από την Γραμματεία του Δικαστηρίου. 
9) Θα δημοσιεύονται αποφάσεις, διατάξεις κληρονομητηρίων, αναγνώρισης ή τροποποίησης σωματείων, αντίγραφα των οποίων θα αποστέλλονται ηλεκτρονικά στους πληρεξούσιους δικηγόρους των διαδίκων. Επίσης θα δημοσιεύονται διαθήκες. Οι αιτήσεις που εμπεριέχουν και αίτημα για κήρυξη κυρίας θα κατατίθενται κανονικά και θα εισάγονται προς συζήτηση κανονικά στο ακροατήριο, σύμφωνα με τα προαναφερόμενα. Δηλώσεις παραίτησης από δικόγραφα ή ένδικα μέσα, δηλώσεις τρίτων, αποποιήσεις κληρονομιάς, κατάθεση αιτήσεων διαταγών πληρωμής και διαταγών απόδοσης μισθίου, καταθέσεις ενδίκων μέσων, αιτήσεις νομικής βοήθειας κλπ, πραγματοποιούνται κατόπιν συνεννόησης με την Γραμματεία του Δικαστηρίου. Η συζήτηση των αιτήσεων που αφορούν σε συναινετική εγγραφή, ανάκληση, εξάλειψη και μεταρρύθμιση προσημείωσης υποθήκης θα διεξάγεται, όπως μέχρι σήμερα, ενώπιον του Ειρηνοδίκη, εγγράφως κατά παρέκκλιση της παρ. 2 του άρθρ 115 ΚΠολΔ και οι διάδικοι θα παρίστανται με δήλωση κατά την παρ. 2 του άρθρ. 242 ΚΠολΔ.
[bookmark: _Hlk55801623]10) Θα διεξάγονται μόνο οι ένορκες βεβαιώσεις με κλήση αντιδίκου και μόνο κατόπιν ραντεβού.
11) Θα χορηγούνται πιστοποιητικά κατόπιν επικοινωνίας και συνεννόησης με την Γραμματεία του Ειρηνοδικείου Λέρου (22470-22253) ή ηλεκτρονικάeirlerou@gmail.com.
12) Η προκαταρκτική εξέταση θα διενεργείται κανονικά.
13) Θα πραγματοποιούνται θεωρήσεις γνησίου της υπογραφής για συναινετικά διαζύγια και  θα χορηγούνται αντίγραφα αποφάσεων κατόπιν συνεννόησης με την Γραμματεία.
14) Αναστέλλονται προσωρινά σύμφωνα με τη προαναφερθείσα ΚΥΑ: α) οι νόμιμες και δικαστικές προθεσμίες για τη διενέργεια διαδικαστικών πράξεων και άλλων ενεργειών ενώπιον των υπηρεσιών του Ειρηνοδικείου καθώς και της παραγραφής των συναφών αξιώσεων, β) οι, κατά τις κείμενες διατάξεις, διαδικασίες αναγκαστικής εκτέλεσης και της διενέργειας πλειστηριασμών. Εξαιρούνται από την εφαρμογή της περ. α: Οι προθεσμίες που προβλέπονται στα άρθρα 215, 237, 238 ΚΠολΔ και οι προθεσμίες που προβλέπονται στα άρθρα 4Δ, 4ΣΤ, 4Η, 4Θ, 41, 4ΙΑ, 4ΙΒ και 4ΙΣΤ του ν. 3869/2010 (Α' 130), όπως προστέθηκε με το άρθρο 1 του ν. 4745/2020 (Α' 214). 
15) Η Γραμματεία του Δικαστηρίου κατά το ως άνω χρονικό διάστημα θα συνεχίσει να λειτουργεί με τον αριθμό των υπαλλήλων που κρίνεται αναγκαίος για την εύρυθμη λειτουργία του. Δεν θα εξυπηρετεί το κοινό και τους πληρεξουσίους δικηγόρους σε άλλα αντικείμενα, πλην των εξαιρέσεων λειτουργίας του δικαστηρίου και σύμφωνα με τα ανωτέρω και μόνο για τις παραπάνω επιτραπείσες περιπτώσεις.


Λέρος, 19 Φεβρουαρίου 2021
Ο ΕΙΡΗΝΟΔΙΚΗΣ ΛΕΡΟΥ

